CELEX: 62009TN0280
Language: el
Date: 2010-08-13 00:00:00
Title: Υπόθεση T-280/09: Προσφυγή της 13ης Αυγούστου 2010 — Morte Navarro κατά Ευρωπαϊκού Κοινοβουλίου

4.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/31
            
         Προσφυγή της 13ης Αυγούστου 2010 — Morte Navarro κατά Ευρωπαϊκού Κοινοβουλίου
   (Υπόθεση T-280/09)
   ()
   2010/C 328/53
   Γλώσσα διαδικασίας: η ισπανική
   
      Διάδικοι
   
   
      Προσφεύγων: José Carlos Morte Navarro (Zaragoza, Ισπανία) (εκπρόσωπος: J. González Buitrón, δικηγόρος)
   
      Καθού: Ευρωπαϊκό Κοινοβούλιο
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την από 5 Μαΐου 2009 απόφαση υπ’ αριθ. 202 660 της επιτροπής αναφορών του Ευρωπαϊκού Κοινοβουλίου με την οποία η εν λόγω επιτροπή έθεσε στο αρχείο την υποβληθείσα από τον Morte Navarro αναφορά υπ’ αριθ. 1818-08, να εκδώσει άλλη απόφαση διαπιστώνουσα ότι η υποβληθείσα ενώπιον του Ευρωπαϊκού Κοινοβουλίου από τον Morte Navarro αναφορά υπ’ αριθ. 1818-08 είναι παραδεκτή και να την εξετάσει σύμφωνα με την κατά νόμο θεσπιζόμενη διαδικασία, και να καταδικάσει το καθού στα δικαστικά έξοδα·
            
         
               —
            
            
               επικουρικώς, στην περίπτωση κατά την οποία το προηγούμενο αίτημα δεν γίνει δεκτό, να ακυρώσει την από 5 Μαΐου 2009 προαναφερθείσα απόφαση, και
            
         
               —
            
            
               να υποχρεώσει την επιτροπή αναφορών του Ευρωπαϊκού Κοινοβουλίου να εκδώσει νέα απόφαση περί του παραδεκτού της υποβληθείσας από τον Morte Navarro αποφάσεως, και να καταδικάσει το καθού στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Η παρούσα προσφυγή στρέφεται κατά της από 5 Μαΐου 2009 αποφάσεως της επιτροπής αναφορών του Ευρωπαϊκού Κοινοβουλίου, με την οποία η εν λόγω επιτροπή έθεσε στο αρχείο την υποβληθείσα από τον προσφεύγοντα αναφορά, επειδή δεν ενέπιπτε σαφώς στο πεδίο των αρμοδιοτήτων της Ευρωπαϊκής Ένωσης.
   Με την προαναφερθείσα αναφορά, ο προσφεύγων ζήτησε την κίνηση έρευνας από το Ευρωπαϊκό Κοινοβούλιο, σύμφωνα με τις διατάξεις του άρθρου 7 της Συνθήκης για την Ευρωπαϊκή Ένωση, με σκοπό να ζητηθεί από το Συμβούλιο να διαπιστώσει την ύπαρξη σοβαράς και εξακολουθούμενης παραβιάσεως, εκ μέρους του Ισπανικού κράτους, των αρχών της ελευθερίας, της δημοκρατίας, του σεβασμού των ανθρωπίνων δικαιωμάτων και των θεμελιωδών ελευθεριών και του κράτους δικαίου, για τα οποία γίνεται λόγος στο άρθρο, παράγραφος 1, της Συνθήκης για την Ευρωπαϊκή Ένωση.
   Προς στήριξη των αιτημάτων του, ο προσφεύγων προβάλλει ότι η προσβαλλομένη απάντηση έχει ελλιπή αιτιολογία, δεδομένου ότι δεν περιλαμβάνει καμία επιχειρηματολογία πλην του απλού ισχυρισμού ότι το υποβληθέν ερώτημα δεν εμπίπτει στον τομέα των δραστηριοτήτων της Ευρωπαϊκής Ένωσης, βάσει δε της αιτιολογίας αυτής δεν δύναται να γνωρίσει τους λόγους και τα επιχειρήματα που οδήγησαν την επιτροπή αναφορών να θέσει την αναφορά του στο αρχείο.